“กรมธุรกิจพลังงาน” เผยคลายล็อกดาวน์ หนุนยอดใช้น้ำมันดีเซล 1-21 ก.ย. โต 6%
“กรมธุรกิจพลังงาน” เผยคลายล็อกดาวน์ หนุนยอดใช้น้ำมันดีเซล 1-21 ก.ย. โต 6%
“กรมธุรกิจพลังงาน” เผยคลายล็อกดาวน์ หนุนยอดใช้น้ำมันดีเซล 1-21 ก.ย. โต 6%
25 ก.ย. 2563

นางสาวนันธิกา ทังสุพานิช อธิบดีกรมธุรกิจพลังงาน (ธพ.) เปิดเผยถึงปริมาณการใช้น้ำมันดีเซลเฉลี่ยต่อวันในช่วง 1-21 กันยายน 2563 เพิ่มขึ้น 6% เมื่อเทียบกับช่วงเวลาเดียวกันของปีก่อนโดย มีปริมาณการใช้อยู่ที่ 62.6 ล้านลิตร/วัน เนื่องจากมาตรการผ่อนคลายทางเศรษฐกิจ ประกอบด้วยการใช้น้ำมันดีเซลหมุนเร็ว บี7 (สำหรับรถเก่าและรถยุโรป) อยู่ที่ 40.4 ล้านลิตร/วัน น้ำมันดีเซลหมุนเร็ว บี10 (สำหรับรถดีเซลทั่วไป) อยู่ที่ 19.9 ล้านลิตร/วัน น้ำมันดีเซลหมุนเร็ว บี20 (สำหรับรถบรรทุกขนาดใหญ่) อยู่ที่ 2.3 ล้านลิตร/วัน ซึ่งการใช้น้ำมันดีเซลหมุนเร็ว บี10 คิดเป็นปริมาณ 1 ใน 3 ของปริมาณการใช้กลุ่มน้ำมันดีเซล
โดยตั้งแต่วันที่ 1 ตุลาคม 2563 เป็นต้นไป กรมธุรกิจพลังงาน ประกาศเปลี่ยนชื่อน้ำมันให้น้ำมันดีเซลหมุนเร็ว บี10 เป็นน้ำมันดีเซลหมุนเร็วธรรมดา ตามนโยบายส่งเสริมน้ำมันดีเซลหมุนเร็ว บี10 ให้เป็นน้ำมันดีเซลฐานของประเทศ โดยมีรายละเอียดการเปลี่ยนชื่อน้ำมัน (ตั้งแต่วันที่ 1 ต.ค.) ดังนี้
น้ำมันดีเซลหมุนเร็วธรรมดา เป็นน้ำมันดีเซลหมุนเร็ว บี7  (มีส่วนผสมไบโอดีเซลในสัดส่วนร้อยละ 7 โดยปริมาตร)
น้ำมันดีเซลหมุนเร็ว บี10 เป็นน้ำมันดีเซลหมุนเร็วธรรมดา (มีส่วนผสมไบโอดีเซลในสัดส่วนร้อยละ 10 โดยปริมาตร)
สำหรับ น้ำมันดีเซลหมุนเร็ว บี20 (มีส่วนผสมของไบโอดีเซลในสัดส่วนร้อยละ 20 โดยปริมาตร) ไม่ได้มีการเปลี่ยนชื่อตามประกาศดังกล่าว และยังมีการจำหน่ายในสถานีบริการ และ Fleet รถบรรทุกทั่วประเทศ